ለምርምር የሚሆን የጥቃት ጥበቃ ስጋት መመዘኛ መሳርያ

የአደጋ ስጋት መመዘኛ ማዳበር በማንኛውም የምርምር እንቅስቃሴ ውስጥ ወሳኝ እርምጃ ሲሆን፣ የጥቃት ጥበቃ አደጋዎችን ለመቀነስ የሚያስችሉ የተለዩ ነጥቦችም አሉ። እንደ ወሲባዊ ብዝበዛ፣ጥቃትና ወሲባዊ ትንኮሳ (SEAH) ያሉ አሳሳቢ ጉዳዮች ላይ ምርምር በሚደረግበት ጊዜ፣ **በምርምር ተሳታፊዎቹ እና በምርምር አድራጊዎቹ** እንዲሁም በሰፊው ማህበረሰብ ላይ ሊደርሱ የሚችሉትን ስጋቶች በማገናዘብ መሰራቱ እጅግ ወሳኝ ነው።

“ከዚህ እንቅስቃሴ ጋር ተያይዘው የሚመጡ ወሳኝ የጥቃት ጥበቃ አደጋዎች ምንድን ናቸው፣ ማን ማንን ይጎዳሉ፣ እንዴት ነው ልንቆጣጠርና ልንቀንሳቸው ምንችለው?” የሚሉት መጠየቅ ያሉብን ወሳኝ ጥያቄዎች ናቸው።

በአካባቢው ያሉ ተመራማሪዎችን በአደጋ ስጋት ምዘናው ዝግጅት ላይ ማሳተፍ የማታውቁትን አደጋ ስጋት እንድትገነዘቡ ይረዳል።

የአደጋ ስጋት መመዘኛው በአውዱ ውስጥ ያጋጠሙ ማናቸውንም ለውጦች ግምት ውስጥ በማስገባት በምርምር ሂደቱ ውስጥ በመደበኛነት ሊከለስ እና ሊዘምን ይገባል።

## ስጋቶችን በተለያዩ ክፍሎች መመደብ

ተለይቶ የተገለጸውን ስጋት ስትመድቡ፣ የችግሩን አይቀሬነት (የክስተቱ የመፈጠር ዕድል) እና ተጽእኖውን (ጉዳቱ በአንድ ግለሰብ ወይም በድርጅቱ ላይ ምን ያህል ከባድ ሊሆን ይችላል) ግምት ውስጥ ማስገባት ጠቃሚ ነው። ይህን ማድረግ፣ ምርምሩ መቀጠል እንዳለበት ወይም ለመቀጠል አስጊ መሆኑን ለመወሰን እንዲሁም ከፍተኛ የሆነ የመከሰት እድል የሚኖራቸውን ወይም ከፍተኛ ተጽእኖ ሊያሳድሩ የሚችሉ ስጋቶችን መቀነሻ መንገዶች ለማዘጋጀት በቅድሚያ መውሰድ ያልብዎትን እርምጃዎች ለማወቅ ይረዳል።

|  |  |
| --- | --- |
| 1. ስጋቱ የመከሰት እድሉ ምን ያህል እንደሆነ ያስታውሱ። | |
| በጣም ከፍተኛ | ከፍተኛ |
| ምናልባት | መካከለኛ |
| በጭራሽ | ዝቅተኛ |

|  |  |
| --- | --- |
| 2. በግለሰቦች እና በድርጅት ስም ላይ ሊደርስ የሚችለውን ተጽእኖ ያስታውሱ። | |
| ከፍተኛ ተጽዕኖ | ከ |
| መካከለኛ ተጽዕኖ | መ |
| አነስተኛ ተጽዕኖ | ዝ |

ከታች ያለው ሰንጠረዥ በምርምር ሂደት ውስጥ የሚከሰቱ የአንዳንድ የጥቃት ጥበቃ ስጋቶችን እና የቅነሳ መንገደችን (የስጋቱን ተጽእኖ ከባድነት የሚቀንሱ እርምጃዎች) የሚያሳይ ምሳሌ ያቀርባል። የማሳያ ምሳሌዎች ብቻ ሲሆኑ በሁሉም አውዶች ውስጥ አግባብነት ላይኖራቸው ይችላል። የምርምር ቡድኑ ማንኛውንም ጥናት ከመጀመሩ በፊት በቀጥታ ሆነ በተዘዋዋሪ በምርምሩ ውስጥ የሚሳተፉ ሰዎች ሁሉ ሊያጋጥሟቸው የሚችሉትን ስጋቶች ቆም ብሎ ቢያስተውል ጠቃሚ ነው።

የራስዎን የአደጋ ስጋት ምዘና የሚያዘጋጁበት ባዶ ቅጽ ተዘጋጅቷል።

## የተሰራ ምሳሌ

|  |  |  |  |  |
| --- | --- | --- | --- | --- |
| ሃገር |  | | | |
| የቡድን አባላት |  | | | |
| አጠቃላይ የስጋት መጠን (ከ/መ/ዝ) |  | | | |
| የመከለሻ ቀን |  | | | |
| ስጋት | ማብራሪያ | የመሆን ዕድል  (ከ/መ/ዝ) | ተጽዕኖ | ቅነሳ |
| ተሳታፊዎች በምርምሩ ውስጥ በመሳተፋቸው ምክንያት ሊደርስባቸው የምችለው አደጋ ስጋት  እነዚህ ስጋቶች ይህንን ሊያካትቱ ይችላሉ፡   * በተሳታፊዎች ላይ የሚደርስ ጉዳት፣ ጥቃት ወይም ትንኮሳ * ተቃውሞ ወይም መገለል * ያጋጠማቸውን ጉዳይ ለተመራማሪዎች በማጋራት ሂደት ውስጥ ተሳታፊዎች የሚገጥማቸው የህሊና ስቃይ የመታደስ ስሜት | እነዚህ ስጋቶች በሚከተሉት ምክንያቶች ሊከሰቱ ይችላሉ፤   * ማህበረሰቦች ከምርምር/ፕሮጄክት/ሙግት ውጥን ሥራ ጋር ስለሚያያዝ ጉዳት እና ጥቃት ላይ ለመወያየት እና የቅነሳ መንገዶችን የመቀየስ ዕድል የላቸውም * ከአውድ ጋር ያልተዛመዱ ወይም ከአውዱ አንጻር ያልተስተካከሉ የምርምር/ፕሮጄክት/ሙግት ውጥን ሥራዎች፣ ዒላማ የተደረጉ ቡድኖች እንዲሁም የጉዳት አደጋ ስጋቶች * ጉዳትን በመከታተል ረገድ ክህሎትና ልምድ ማጣት አለ ማለት፣ ያለው አደጋና ጉዳት ወይም ጥቃት አልታወቀም ወይም ሪፖርት አልተደረገም ማለት ነው * ተግባሩ በሚከናወንበት ወቅት ማህበረሰቦች እና የምርምሩ ተሳታፊዎች እንዲሆን የሚጠብቁት ነገር እጅግ ከፍ ያለ ይሆንና፣ አንድ ግዜ ወደ ቤተሰቦቻቸው እና ማህበረሰባቸው ከተመለሱ በኋላ ግን ዕውን መሆን ይሳነዋል። * በተመራማሪዎች፣ በአጋሮች፣ እና በአገልግሎት አቅራቢዎች የተፈጸመ ጉዳት እና ጥቃት ለድርጅቱ ሪፖርት ሳይደረግ ይቀራል * ተሳታፊዎችና ማህበረሰቦች ከቤታቸው ተግባሩ ወደሚከናወንበት ቦታ በሚጓዙበት ወይም ከዚያ በሚመመለሱበት ጊዜ ጉዳት ይደርስባቸዋል * ድርጊቶቹ የሚካሄዱት አደገኛ በሆኑ ሥፍራዎች ወይም ቦታዎች ነው * የሪፈራል የአሠራር መንገድ ባለመኖሩ ምክንያት የሥነ ልቦና እና ማህበራዊ፣ ወይም ሌላ የሚያስፈልጉ ድጋፎች ሳይገኙ ይቀራሉ። * በምስጢራዊነት ወይም ሌሎች የስነምግባር ደንቦች ገጽታዎች መጣስ ለአደጋ የተጋለጡ ተሳታፊዎች ። |  |  | ግምት ውስጥ ሊያስገቧቸው የሚችሉ የስጋት ቅነሳ መንገዶች የሚከተሉትን ያካትታሉ።   * ከመጀመሪያው የምርምር ሥራውን ሂደት ከማህበረሰቡ ጋር በጋራ በመሆን መንደፍ * ማህበረሰቡ የምርምሩን አላማ እና አካሄድ ማወቁን ለማረጋገጥ የማህበረሰብ ማንቂያ ስብሰባዎች ማከናወን * ተሳታፊዎች እና የመላው ማህበረሰቦች አባላት ስለሚያሳስቧቸው ጉዳዮች ሊያናግሩት የሚችሉት ለእያንዳንዱን ሁነት ወይም ተግባር ተለይቶ የታወቀ ተጠሪ መኖሩን ማረጋገጥ * የሪፖርት ማድረጊያ እና የሪፈራል አሠራር መንገዶች በተመራማሪዎች በሚገባ የታወቁ እና ለምርምር ተሳታፊዎችም በግልጽ የተነገሩ መሆናቸውን ማረጋገጥ። * ለምርምር ሂደት ደህንነቱ የተጠበቀ ምስጢራዊ ሥፍራ መዘጋጀቱን እና ተገቢው የጥቃት ጥበቃ ሥራ መከናወኑን ለማረጋገጥ ተግባራት ወደሚከናወኑባቸው ቦታዎች የሚደረግ የደርሶ መልስ ጉዞ የተግባራቱን መከናወኛ ሥፍራዎች እና ቦታዎች የድህንነት ማማመላከቻ ማዘጋጀት። * የስነምግባር ደንብና ስነምግባርን በተመለከተ ለተመራማሪዎች ስልጠና መሰጠቱን እና ፣እነዚህ የሚጠበቁ ባህሪያት ለሁሉም ተሳታፊዎችና ማህበረሰብ አባላት መተዋወቃቸውን ማረጋገጥ። * በትግበራ ወቅት የትኛው ባህርይ ተገቢ እንደሆነ እና የሌሎች ባህርያት አስመልክቶ የሚያሳስባቸው ጉዳይ ካለ ደግሞ ምን ማድረግ እንዳለባቸው የማህበረሰቡን ግንዛቤ ማሳደግ። * በምርምር ሂደቱ ውስጥ በሚሳተፉ ሁሉም ባለድርሻዎች (ተመራማሪዎች፣ አጋር ድርጅቶች ወዘተ) መካከል የተደረሱ እና በስምምነቶች እና በውሎች ውስጥ የተካተቱ የሪፖርት አደራረግ ሥርዓቶች |
| ምርምር በማድረጋቸው የተነሳ በተመራማሪዎች ላይ ሊከሰቱ የሚችሉ የጥቃት ጥበቃ ስጋቶች  እነኚህም የሚከተሉትን ሊያካትቱ ይችላሉ:   * የተመራማሪዎች ጤንነት፣ የግል ደህንነት እና ደህንነት በበቂ ሁኔታ አለመታየት * መረጃ ወደሚሰበሰብባቸው ቦታዎች ከሚያደርጉት ጉዞ እና/ወይም ከሚጠቀሙት መጓጓዣ አንጻር ተመራማሪዎችን ሊያጋጥሟቸው የሚችሉ የአደጋ ስጋቶች * በምርምር ሂደት ወቅት ተመራማሪዎች ላይ የሚደርስ ትንኮሳ | * ሰራተኞች፣ በጎ ፈቃደኞች እና/ወይም መረጃ ሰብሳቢዎች የጥቃት ጥበቃን በምርምር ሥራ ውስጥ እንዴት መተግበር እንዳለባቸው በሚገባ አልሰለጠኑም ወይም አልተረዱትም። * ተመራማሪዎች የልምድ ድካም ወይም ጭንቀት እና የስሜት ቀውስ ያጋጥማቸዋል * በምርምር ሥራው ውስጥ የሚሳተፉ አጋሮች ወይም አገልግሎት ሰጪዎች በየድርጅቶቻቸው ውስጥ የጥቃት ጥበቃ አሠራሮች የሉዋቸውም። * ተመራማሪዎች ተግባሩ ወደሚከናወንበት ቦታ ሲጓዙ ወይም ከዚያ ሲመለሱ ጉዳት ይደርስባቸዋል * አጋሮች ወይም አገልግሎት ሰጪዎች የጥቃት ጥበቃ መስፈርቶችን እንዴት ተግባራዊ እያደረጉ እንደሆነ መደበኛ ቁጥጥር አይደረግባቸውም | ዝቅተኛ | ከፍተኛ | * ተመራማሪዎችን/መረጃ ሰብሳቢዎችን ለማጣራት እና ለመምረጥ የሚሆኑ የምልመላ የአሠራር ቅደም ተከተሎች ጠንካራ የጥቃት ጥበቃ ፕሮቶኮሎችን ያስቀምጣሉ * በምርምር ሂደቱ ውስጥ የሚከናወነውን የጥቃት ጥበቃ የተመለከተ የተለየ ማብራሪያ እና ምርምሩ የሚካሄድበትን አውድ ያካተተ የምርምር ሥራ አካሄድ እና መሣሪያዎች ላይ ያተኮረ ሥልጠና ለሁሉም መረጃ ሰብሳቢዎች ይሰጣል * የምርምር ቡድኑን በተደጋጋሚ እና በመደበኛ ሁኔታ መቆጣጠር እንዲሁም መጎብኘት * ደህንነቱ በተጠበቀ ሁኔታ እየተሠራ መሆን አለመሆኑን ለማካተት ይረዳ ዘንድ የምርምር ሥራውን ክንውን በመደበኛ ሁኔታ መከታተል * ጥንድ ሆነው/በቡድን የሚሰሩ ተመራማሪዎች * ተመራማሪዎች የህዝብ ትራንስፖርት አጠቃቀም እና በጨለማ የሚደረግ ጉዞ ፕሮቶኮሎችን በሚገባ መረዳታቸውን እና መተግበራቸውን ማረጋገጥ * ምርምሩ ከመሃኬዱ ቀድሞ የሚከናወን የማህበረሰብ ማንቂያ ስብሰባ * ተመራማሪዎች ሪፖርት ማድረግና ሪፈራል አሰራር መንገዶችን ስለሚያውቁ መከሰቱ ለተገለጠ ወይም ተለይቶ ለታወቀ አደጋ ምላሽ እንዴት እንደሚሰጡ እርግጠኞች ናቸው |

## ባዶ ቅጽ

|  |  |  |  |  |
| --- | --- | --- | --- | --- |
| ሃገር |  | | | |
| የቡድን አባላት |  | | | |
| አጠቃላይ የስጋት መጠን (ከ/መ/ዝ) |  | | | |
| የመከለሻ ቀን |  | | | |
| ስጋት | ማብራሪያ | የመሆን ዕድል  (ከ/መ/ዝ) | ተጽዕኖ | ቅነሳ |
|  |  |  |  |  |
|  |  |  |  |  |